Document ID: 31982R3402

Komisijos reglamentas (EEB) Nr. 3402/82
1982 m. gruodžio 17 d.
dėl prekių klasifikavimo bendrojo muitų tarifo 38.19 X subpozicijoje
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1969 m. sausio 16 d. Tarybos reglamentą (EEB) Nr. 97/69 dėl priemonių, kurių reikia imtis, kad būtų vienodai taikoma Bendrojo muitų tarifo nomenklatūra [1], su paskutiniais pakeitimais, padarytais Graikijos stojimo aktu, ypač į jo 3 straipsnį,
kadangi, siekiant užtikrinti vienodą Bendrojo muitų tarifo nomenklatūros taikymą reikia priimti nuostatą dėl cilindro pavidalo gabalėlių kramtomosios gumos pagrindo medžiagos, kurios sudėtyje (masės dalimis) yra 34 % butilo gumos, 15 % polietileno, 13 % poli(vinilo acetato), 28 % augalinių dervų ir 10 % kalcio karbonato, tarifinio klasifikavimo;
kadangi Tarybos reglamento (EEB) Nr. 950/68 [2] su paskutiniais pakeitimais, padarytais Reglamentu (EEB) Nr. 3000/82 [3], priede pateikiamo Bendrojo muitų tarifo 38.19 pozicijoje, inter alia, minimi chemijos pramonės arba jai giminingų pramonės šakų gaminiai, nenurodyti kitoje vietoje;
kadangi minėtasis produktas turi chemijos pramonės arba jai giminingų pramonės šakų gaminių savybių;
kadangi, nesant kitokios atitinkamos pozicijos, jis turi būti klasifikuojamas 38.19 pozicijoje; kadangi tam labiausiai tinka 38.19 X subpozicija;
kadangi šiame reglamente numatytos nuostatos atitinka Bendrojo muitų tarifo nomenklatūros komiteto nuomonę,
PRIĖMĖ ŠĮ REGLAMENTĄ:
1 straipsnis
Cilindro pavidalo gabalėlių kramtomosios gumos pagrindo medžiaga, kurios sudėtyje (masės dalimis) yra 34 % butilo gumos, 15 % polietileno, 13 % poli(vinilo acetato), 28 % augalinių dervų ir 10 % kalcio karbonato, klasifikuojama Bendrojo muitų tarifo subpozicijoje:
38.19 Chemijos produktai ir chemijos pramonės arba giminingų pramonės šakų gaminiai (įskaitant sudarytus iš gamtinių produktų mišinių), nenurodyti kitoje vietoje; chemijos pramonės arba giminingų pramonės šakų liekamieji produktai, nenurodyti kitoje vietoje:
X. Kiti.
2 straipsnis
Šis reglamentas įsigalioja dvidešimt pirmą dieną nuo jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1982 m. gruodžio 17 d.

Labels: 3
1